Source: https://israblockupdate.blogspot.com/2012_01_08_archive.html
Timestamp: 2019-12-16 13:22:27+00:00
Document Index: 19784324

Matched Legal Cases: ['kko ', 'KKO ', 'kko ', 'kko ', 'kko ', 'KKO ']

gavriblock: 2012-01-08
PERJANTAI 13.01.12
1. ISRAELIN diplomaattipiirit kritisoivat kovin sanoin julkisuuteen vuotanutta EU:n sisäiseen jakeluun tarkoitettua raporttia Israelin harjoittamasta politiikasta Juudeassa ja Samariassa. Israelin viranomaisia oudostuttaa – vaikka ei pitäisi, tämähän on EU:n vakiokäytäntö – varsinkin se, että raportin laatijat hakivat taustatietonsa pelkästään Ramallahista kysymättä mitään Jerusalemista tai antamatta sen edustajille mahdollisuutta kommentoida asiaa. Israelin viranomaiset toteavat kyynisesti, että ehkä raportti ilahduttaa EU:n viranomaisia, mutta ettei sillä käytännössä ole mitään merkitystä.
RAPORTIN nimeksi on valittu ”Area C ja Palestiinan valtion rakentaminen”. Raportti vuoti julkisuuteen ja julkistettiin torstaina Independent uutisvälineessä.
Raportissa väitetään, että Israelin toimien laajuus alueilla B ja C Länsirannalla jatkuvasti kaivaa maata palestiinalaisen kansan alta ja sulkee ikkunan kahden valtion perustamiseksi.
OSLON sopimusten mukaan Juudea ja Samaria jaettiin kolmeen vyöhykkeeseen A, B ja C.
A-alueilla Palestiinan Auktoriteetilla on täysi hallinto- ja turvallisuusvastuu.
B-alueilla Israel vastaa sen turvallisuudesta, mutta siviilihallinnosta vastaa PA.
C-alueilla Israel hoitaa alueen sekä turvallisuutta että siviilihallintoa.
Tämän sopimuksen mukaan palestiinalaisilla on täysi oikeus hoitaa asiansa – myös alueen rakentamista koskevilta osiltaan - A-alueilla tahtonsa ja kykyjensä mukaan, ja heidän vastuullaan on sieltä tuleva potentiaalinen terroriuhka ja sen eliminoiminen.
Myös B-alueilla palestiinalaiset voivat rakentaa sovittuaan siitä alueen siviilihallinnon kanssa. C-alueilla rakentaminen on pelkästään Israelin asettaman siviilihallinnon vastuulla. Käytännössä puolustusministeri on allekirjoituksellaan vahvistanut rakennusluvat alueella, vaikka, kuten Kaplan totesi artikkelissaan eilen (linkki alla), laillisuuden kannalta se ei ole välttämätön, sillä alkuperäisten hallituksen päätösten mukaan Israelilla on oikeus rakentaa kaikkialla Israelin mandaatin, eli Jordanjoen ja Välimeren välisellä, alueella.
C-vyöhyke on pinta-alaltaan 62 % kokonaisalueesta, siellä asuu 6 % palestiinalaisväestöstä.
EU:n raportissa todetaan, että juutalaisten voimistuva rakentaminen C-vyöhykkeellä vaikeuttaa ja lopulta tekee mahdottomaksi toteuttaa kahden valtion periaatetta 1967 linjoilla. Raportti pitää itsestään selvänä, että Palestiinan valtio perustuu 1949 aselepolinjoihin, mitä PA:n johto härkäpäisesti vaatii mutta mitä Israel yhtä päättäväisesti vastustaa.
Kuten Independent kirjoittaa, raportin laativat Jerusalemissa ja Ramallahissa toimivat EU-lähettiläät. He vaativat EU:n kasvavaa panostusta C-vyöhykkeen kehittämiseksi, jossa asuvat palestiinalaiset joutuvat yhä eristetympään asemaan. Raportin mukaan C-vyöhykkeellä asuu 150 000 palestiinalaista, kun ennen 1967 sotaa heitä asui siellä 200 000 – 300 000.
Raportin mukaan juutalaisia asuu C-alueilla 310 000.
Raportissa vaaditaan, että EU tukee infrastruktuurin rakentamista C-alueille, vaatii Israelia pidättymään laittomasti rakennettujen palestiinalaistalojen tuhoamisesta ja vastustaa entistä lujemmin ei-vapaaehtoista asukkaitten väestön liikkumista, siirtoa, karkotuksia ja sisäistä muuttoa.
Raportti laadittiin vain muutamia päiviä sen jälkeen, kun EU julkisti sisäisen raportin, jossa EU vaatii entistä suurempaa sekaantumista tapaan, millä Israel kohtelee arabivähemmistöään.
Israelin diplomaattilähteet toteavat loukatulla ylpeydellä, että EU:n raporttien mukaan, mistä nyt julkisuuteen vuotanut on karkea esimerkki, Israelia ei ole olemassakaan, vaan raportit hoidetaan EU:n paikallisedustajien ja PA:n viranomaisten keskinäisten keskustelujen pohjalta huomioimatta ollenkaan Israelin versiota tapahtumista, todellisuudesta, syistä, politiikasta ja politiikan laatimisprosessista. Esimerkkinä, miten yksipuolinen EU:n raportti on, artikkelissa mainitaan EU:n raportissa esitetty syytös, että Israel vahingoittaa palestiinalaisten vesilähteitä, vaikka todellisuudessa tilanne on päinvastainen: Palestiinalaiset kaivavat jatkuvasti kaivoja ilman lupaa ja laskevat jätevetensä suoraan alueen puroihin, mistä ne valuvat pohjavesiin saastuttaen niitä. Esimerkki holtittomasta suunnittelusta on rakenteilla oleva 40 000 asukkaan Rawabin kaupunki Samariassa, jonka jätevesien puhdistus-suunnitelma on laatimatta eikä sitä ole sovitettu yhteen Israelin suunnitelmien kanssa; eikä myöskään sen vesihuoltoa ole selvitetty ja sovittu Israelin vesihuollon kanssa. http://www.jpost.com/DiplomacyAndPolitics/Article.aspx?id=253459
http://www.israelnationalnews.com/Blogs/Message.aspx/4886#.Tw_TY4H3vO1
2. MAHMOUD ABBAS alias Abu Mazen, jota nimeä hän käytti itsestään terrorismin aktiiviaikoinaan, esitti uuden uhkauksensa todeten, että ellei Israel taivu hänen kahteen vaatimukseensa, lopettaa kaikki ”setlementtitoiminta” Juudeassa ja Samariassa ja lupaa vetää kaikki joukkonsa ja asukkaansa 1949 aselepolinjan taakse, kahden viikon kuluessa, hän keskeyttää Jordanian kuningas Abdullah II:n sponsoroimat keskustelut Ammanissa. Tammikuun 26. päivä on hänen takarajansa, johon mennessä kvartetin asettama kolmen kuukauden aikaraja täyttyy. Sekä PA:n että Israelin tuli siihen päivään mennessä antaa kvartetille oma esityksenä rajoista ja turvallisuuskysymyksistä.
Abbas sanoo PA:n toimineen kvartetin ohjeen mukaan ojentaessaan hyvissä ajoin Abbasin vaatimukset keskustelujen jatkamiseksi, joista hän hyvin tietää, ettei Israel niitä hyväksy.
Abbas selvitteli näitä näkemyksiään ja vaatimuksiaan tavatessaan Israelissa vierailulla olevan Norjan ulkoministerin Jonas Gahr Storen.
PA:n viranomainen selitti Ramallahissa, että Abbas informoi Srorea Ammanin keskustelujen tilanteesta ja siitä, ettei niissä ole edistytty ollenkaan. Samalla Abbas ilmoitti PA:n vaatimukset suorien keskustelujen aloittamiseksi. Virkailija kertoi Abbasin esittäneen toivomuksen, että Ammanin keskusteluissa löydettäisiin tapa, jolla lukkiutunut tilanne saataisiin avautumaan.
PA:n viranomainen valitti sitä, että Israel laajentaa rakentamistaan Jerusalemissa ja liittää lisää maata valtioonsa tehden näin rauhankeskustelut mahdottomiksi.
PLO:n hallituksen jäsen Hana Amireh kertoi kuulleensa, että Ammanin keskusteluja jatketaan lähipäivien aikana, mutta ei osannut kertoa päivämäärää. Hän kertoi, että PA odottaa Israelin vastausta jättämäänsä rajoja ja turvallisuutta koskevaan esitykseen.
Amireh toisti palestiinalaisten syytöksen, ettei Netanyahun hallitus halua vakavissaan osallistua rauhanprosessin etenemiseen. http://www.jpost.com/MiddleEast/Article.aspx?id=253436
3. Pääministeri Benyamin Netanyahu soitti torstaina USA:n presidentti Barack Obamalle, keskustellen hänen kanssaan kiristyvästä tilanteesta ja Persianlahdella ja synkkenevistä näkymistä Lähi Idässä laajemminkin. Heidän välinen kommunikointinsa ei ole ollut sitä luokkaa, mihin Israelissa on totuttu kahden läheisen liittolaismaan johtajien kesken. Julkisesti kerrotaan tiedotusvälineissä, ettei Obama pidä Netanyahusta eikä luota häneen, mikä vahingossa julkistettiin mikrofonin jäädessä auki Obaman ja Sarcozyn yksityiskeskustelussa.
Netanyahu informoi omalta kannaltaan Ammanissa käytäviä keskusteluja, vaikka Obama on varmaan hyvin tietoinen, miten huonosti ne etenevät.
Toinen ja akuutimpi aihe oli Iranin jatkuva vastustus ydinsuunnitelmansa saattamiseksi kansainvälisen valvonnan alaiseksi, minkä epäillään johtavan ydinaseen valmistamiseen. Obama kyseli Netanyahulta, mitä hän tietää Iranin ydintutkijan teloituksesta Teheranissa, mistä Iran syyttää sekä CIA:n että Mossadin agentteja. Netanyahun vastausta ei tiedetä. Ulkoministeri Clinton kielsi Qatarissa pidetyssä lehdistötilaisuudessa ehdottomasti USA:n osallisuuden minkäänlaiseen väkivaltaan Iranissa.
USA kovensi Iranin vastaisia pakotteita asettamalla kolme kansainvälistä yhtiötä valvonnan alaisiksi niiden liiketoimiensa vuoksi Iranin kanssa. Zhenrong yhtiö on Kiinasta; Kuo Oil on Singaporesta ja Fal Oil yhtiö LTD on UAE:sta. Nämä yhtiöt eivät saa enää USA:n vienti-lisenssejä, USA:n vienti- ja tuontipankin lainoja 10 miljoonan USD arvosta USA:n talousjärjestöiltä.
Obaman ja Netanyahun välisistä puhelinkeskusteluista ei ole uutta kerrottavaa.
Jordanian kuningas Abdullah II vierailee USA:ssa ensi viikolla. http://www.jpost.com/DiplomacyAndPolitics/Article.aspx?id=253418
- Thaimaan turvallisuusvirkailijat pidättivät libanonilaisen miehen turvallisuusuhkan vuoksi. Mies kuuluu Hizbullahin joukkoihin. Thaimaan viranomaiset ovat olleet yhteydessä Israelin turvallisuusvirkailijoitten kanssa. Hizbullah etsii kuumeisesti tilaisuutta kostaa näyttävästi ”sotilaskomentajansa” Imaad Mughniyehin teloituksen Damaskoksessa. Epäilty mies pidätettiin Bangkokissa. Hänen epäillään suunnitelleen terrori-iskua kaupungissa. http://www.jpost.com/Defense/Article.aspx?id=253507
- USA esitti Iranille vakavan varoituksen Hormuzan salmen tukkimisesta laivaliikenteeltä. Varoitus annettiin salaisen yhteyden kautta. USA:n korkea sotilasjohto tunnustaa, että Iran pystyy sulkemaan salmen, mutta vakuuttaa samalla, että USA tekee voitavansa sen avaamiseksi tai pitämiseksi auki. Iran ilmoitti järjestävänsä uudet merisotaharjoitukset Persianlahdella ensi kuussa, tällä kertaa lähellä öljytankkerien käyttämää reittiä. http://www.jpost.com/IranianThreat/News/Article.aspx?id=253506
- Kansainvälisen hakkeritoiminnan kasvamisen vuoksi IDF katsoi välttämättömäksi perustaa oman ”hakkeritoimistonsa”. Se hankkii työntekijät siihen sotilaista ja varusmiehistä, joiden tiedetään omaavan luontaiset kyvyt sen hallitsemiseksi. IDF:n taholta vakuutetaan, ettei toimistoon valitun tarvitse omata yliopistotutkintoa tai muuta opintonäytettä tullakseen valituksi. Viime kuussa IDF rekrytoi 300 nuorta ihmistä cyber-toimiston palvelukseen. He tulevat toimimaan sekä Armeijan tiedustelun että C41 direktoraatin alaisina. C tarkoittaa komentoa, kontrollia, tiedotusta, tietokoneita ja armeijan tiedustelua. http://www.jpost.com/Defense/Article.aspx?id=253487
- PA:n ministeri Tayseer Khaled sanoo tietävänä, että Israel vaatii 6-9 % Juudean ja Samarian alueesta sekä Jerusalemin. Loput luvataan PA:lle. http://www.israelnationalnews.com/News/News.aspx/151707#.TxAhxYH3vO0
Aamun raportti on myöhässä, koska kävimme valikoimassa Suomelle uutta pressaa, eikä se luonnistu Jerusalemissa, kun entinen ei ole muuttanut lähetystöään tänne, jonne se kuuluu. Toisaalta kyllä hän vähän väsähtäneeltä näyttikin, ainakin se punainen suuri kassi, jota hän raahasi joka paikkaan. Mitähän ”kruunun kalleuksia” siinä pidetään?
Toiseksi ilahduttavan vesisateen mukana tuli ”ukkoset” – lieneekö enne Suomen uudesta presidentistä?
Joka tapauksessa koneet on pidetty kiinni salamoinnin aikana.
Lähettänyt Gavriel Eskel klo 2:36 pm 0 kommenttia Linkit tähän tekstiin
TORSTAI 12.01.12
1. TEHERANIN keskustan pommi-iskussa eilen kuoli kemianinsinööri, professori ja Natanzin uraanin rikastuslaitoksen apulaisjohtaja, 32-vuotias Mostafa Ahmadi Roshan. Kaksi moottoripyörillä kulkevaa miestä asetti ruuhkatilanteessa magneettipommin hänen autoonsa Teknisen yliopistorakennuksen lähellä. Räjähdyksessä sai surmansa toinen autossa istunut nimeämätön henkilö, lisäksi yksi sivullinen haavoittui. Iran syytti iskusta sekä Israelin että USA:n agentteja. USA:n taholta ei ole julkistettu virallista kommenttia, mutta IDF:n edustajana prikaatinkenraali Yoav Mordechai sanoi, ettei hän katso aiheelliseksi vuodattaa yhtään kyyneltä sen vuoksi. IDF:n komentaja totesi päivää ennen Teheranin pommi-iskua, että luonnottomat vitsaukset tulevat kiusaamaan Irania.
KESKIVIIKKONA sattunut pommi-isku oli samankaltainen kuin neljä Iranin ydinteollisuuden avain-henkilöitä vastaan tehdyt kahden vuoden aikana. Pari kuukautta sitten sattunut mystinen räjähdys surmasi vallankumouskaartin kenraalin ja ohjusteollisuuden avainhenkilön.
Iranin median mukaan Roshan oli korkea ydintutkija ja Natanzin rikastuslaitoksen Teheranissa sijaitsevan haaraosaston apulaisjohtaja. Puolivirallinen uutistoimisto MEHR sanoi, että Roshan oli äskettäin tavannut IAEA:n virkailijoita. Vain muutamia päiviä aiemmin Iran oli ilmoittanut aloittavansa uraanin rikastamisen 20 %:n tasoon shia-muslimien pyhän Qomin kaupungin lähellä sijaitsevassa maanalaisessa Fordon rikastamossa.
IRANIN YK:n lähettiläs Mohammad Khazaee vaati YK:n pääsihteeriä ja turvallisuusneuvostoa ”tuomitsemaan mitä ankarimmin nämä epäinhimilliset terrori-iskut, joita määrätyt ulkomaiset tahot harjoittavat tiedemiesten murhaamiseksi”.
Khazaee kertoi myöhemmin keskiviikkona, etteivät mitkään poliittiset tai taloudelliset painostuskeinot tai terroristien suorittamat iskut Iranin ydintiedemiehiä vastaan taivuta maata luopumaan ydinteollisuutensa toteuttamisesta, kuten REUTERS referoi hänen kirjettään.
YK:n edustaja Martin Nesirki totesi, että YK on tietoinen Iranin lähettämistä kirjeistä, mutta lisäsi, ettei hänellä ole YK:n lausuntoa käytettävissään. http://www.jpost.com/IranianThreat/News/Article.aspx?id=253237
USA:n ulkoministeri Hillary Clinton kielsi ehdottomasti, että USA:lla olisi ollut mitään yhteyttä keskiviikkoaamuna Teheranissa tapahtuneeseen pommi-iskuun. USA:n johto oli aiemmin kieltäytynyt kommentoimasta asiaa, mutta myöhemmin Clinton antoi lausuntonsa sekä ulkoministeriön että Vakoisen talon nimissä kieltäen Iranin syytökset pommi-iskusta, mutta hyökkäsi samassa lausunnossaan rajusti Iranin uhkauksia vastaan sulkea Hormuzan salmi, mitä hän kutsui vaaralliseksi ja provokatiiviseksi. Clinton antoi lausuntonsa Qatarissa.
”Haluan ehdottomasti kieltää USA:n osallisuuden minkäänlaiseen väkivaltaan Iranissa,” hän totesi yhteisessä mediatilaisuudessa Qatarin pääministerin kanssa. ”Uskomme, että on olemassa yhteisymmärrys Iranin, sen naapureitten ja kansainvälisen yhteisön välillä löytää tapa lopettaa Iranin provokatorinen käytäntö, lopettaa sen ydinpommin rakentaminen ja liittyä osaksi kansainvälistä yhteisöä.”
Hillary Clinton käytti lausuntonsa pääosan kritisoidakseen Iranin johtajien käyttämää sotaista retoriikkaa ja uhkauksia Hormuzan salmen tukkimiseksi kansainväliseltä liikenteeltä.
”Tämä on kansainvälinen laivaväylä. USA ja muut maat ovat lupautuneet pitää sen avoinna. Se on osa henkireikää, joka varmistaa öljyn ja kaasun virtaamisen kaikkialle maailmaan. On tärkeää kertoa iranilaisille niin selkeästi kuin pystymme tällaisen provokaation vaaroista.” http://www.jpost.com/MiddleEast/Article.aspx?id=253213
2. KIINA ilmoittaa, ettei se ole valmistautunut katkaisemaan öljyn tuontiaan Iranista boikottitoimista välittämättä. Kiinan teollisuus tarvitsee nopeasti kasvavan määrän öljyä ja se on saanut pääosan siitä Iranista, eikä korvaavien tuottajien löytäminen ole helppoa. USA:n talousministeri Timothy Geithner oli yrittänyt taivuttaa Kiinan asennetta, mutta sen viranomaiset katsovat, ettei ole oikein kiristää 74 miljoonan iranilaisen elinoloja, mitä Iranin öljyntuotannon boikotointi kokonaisuudessaan merkitsisi.
Japanin taholta sen sijaan vakuutetaan, että se tulee ottamaan konkreettisia askeleita vähentääkseen riippuvuuttaan Iranin öljystä, minkä Geithner totesi tyydytyksellä tavattuaan Japanin johtajia. Japani, Kiina ja Intia ostavat 40 % Iranin tuottamasta raakaöljystä.
Japanin talousministeri Jun Azumi totesi, että Japani tuottaa 10 % öljystään Iranista.
AZUMI vakuutti, että Japani haluaisi rajoittaa riippuvuutta Iranin öljystä kokonaan, mutta sanoi sen vaativan aikaa ja kehotti USA:n edustajaa ymmärtämään tämän, joka lupasi harkita asiaa. Hän selitti, ettei öljyntuonnin keskeyttäminen Iranista ole ilman vaaroja Japanille, joka kamppailee Fukushiman ydinvoimaloittensa tuhoutumisen sähköntuotannolle aiheuttamien ongelmien kanssa. Hän ei uskonut, että Iran havittelee ydinpommia, mutta pelkää boikotin nostavan öljyn hintoja, mikä puolestaan häiritsee pahoin maailmantalouden kehitystä.
Japanin pääministeri Yoshihiko Noda painotti Geithnerille Iranin öljyntuotannon boikotin vaikutusta sekä maailman että Japanin talouden vaikeuksille.
Keskusteluissa mainittiin ”raakaöljyyn kuulumattomia alueita”, mutta Japanin johtajat kieltäytyivät yksilöimästä, mitä tällä tarkoitettiin. Yksi on varmaan Iranin keskuspankin boikotointi, ja toinen liittynee valuuttakysymyksiin yhä useamman maan suunnitelmista tai päätöksistä luopua dollari-sidonnaisuudesta kansainvälisessä kaupassaan. http://www.jpost.com/IranianThreat/News/Article.aspx?id=253279
3. Syyrian presidentti Bashar Assad uskalsi näyttäytyä julkisesti kansalle ensimmäisen kerran kuuteen kuukauteen. Hän tervehti Damaskoksen Umayyad aukiolle kokoontunutta kansaa esiintyen rennosti, paidan kaulus osittain auki ja hymyillen leveästi. Hänen englantilais-syntyinen vaimonsa Asma ja kaksi lastaan liittyivät seuraan kansan huutaessa ”shabiha aina”, viittauksena pääasiassa atawiitti-heimon sotilasupseereihin, jotka ovat 10 kuukauden ajan terrorisoineet kansaa ja surmanneet yli 5000 siviiliä.
Assad ei luvannut mitään helpotuksia rautahanska-politiikkaansa, vaan lupasi ”jatkaa kunnes ulkomaisten tukemat terrorijengit on tuhottu”, kuten hän selvitti äskeisessä puheessaan.
Arabiliitto erotti Syyrian liiton jäsenyydestä toistaiseksi, ja lähetti 70 tarkkailijaa Syyriaan tarkoituksella, että heidän läsnäolonsa hillitsisi summittaista siviilien murhaamista. Näin ei ole tapahtunut, vaan surmattujen joukko on jopa kasvanut sen aikana. Yksi heistä nosti kädet pystyyn ja sanoi saaneensa kyllikseen tästä mielettömyydestä. Arabiliiton tarkoituksena on nostaa tarkkailijoitten lukua kahteensataan.
Eilen surmattiin ensimmäinen ulkomainen lehtimies Syyriassa. Hän on ranskalainen Gilles Jacquier, joka sai surmansa seuratessaan armeijan sotilaitten väkivaltaa Homsissa. Hän oli päässyt maahan saatuaan Syyrian hallituksen kutsun. Ranskan TV-2 esitti murheellisen uutisen lähetyksessään, mutta ei pystynyt kertomaan olosuhteista, joissa hän menehtyi. Syyrian TV:n ilmoituksen mukaan 8 muuta ihmistä kuoli siinä tapahtumassa.
USA:n ulkoministeri Hillary Clinton tuomitsi journalistin surman ja kritisoi Assadin puhetta, josta hän oli odottanut erilaista. Hän puhui yhteisessä lehdistötilaisuudessa Qatarin pääministerin sheikki Hamad bin Jassim al-Thanin kanssa. Clinton totesi, ettei arabiliiton tarkkailijoitten toiminta voi jatkua loputtomiin eikä Assadin toimintaa voida jättää huomiotta.
Al-Thani, joka toimii GCC:n ulkoministerinä, totesi, että tarkkailijoitten toiminta näyttää juuttuneen umpikujaan ja epäili sen mielekkyyttä. Hän sanoi surullisesti, että arabit kuvittelivat voivansa ratkaista ongelman arabiperheen sisällä, mutta epäilee sen onnistumista.
http://www.jpost.com/MiddleEast/Article.aspx?id=253248
- USA:n entinen presidentti Jimmy Carter sanoi äskettäin, ettei hän usko Egyptin korkean sotilasneuvoston luopuvan vallastaan aivan pian, eikä kokonaan, vaikka luovuttaisikin hallitusvallan siviileille. Carter selvitti tilannetta New York Timesin keskiviikkona julkaisemassa artikkelissa. Carter oli tavannut sotilasneuvoston korkeita johtajia Egyptissä. Hän oli mukana ihmisoikeusryhmässä, jonka tarkoituksena oli varmistaa vaalien tuloksen toteutuminen hyväksyttävästi. Tavattuaan marsalkka Mohammed Tantawin, joka johtaa sotilasneuvostoa ja periaatteessa koko 84 miljoonan egyptiläisen valtiota, Carter sanoi saaneensa kuvan, että armeija haluaa säilyttää ainakin jollakin tasolla armeijan itsenäistä päätösvaltaa. Carter sanoi vaalien olleen hyväksyttävissä ja vapaat, joten nyt kiireisin kysymys on, miten paljon armeija voi luovuttaa valtaansa siviilihallitukselle. http://www.jpost.com/MiddleEast/Article.aspx?id=253276
- Libanonin media ilmoitti eilen, että tiedotusjärjestön palveluksessa ollut virkailija oli luovuttanut Israelille tietoja koskien meriturvallisuutta. Libanonin armeijan tiedusteluosasto sanoo miehen vakoilleen Israelin hyväksi 35 vuoden ajan. Hänet vangittiin äskettäin, kuten Hizbullahin TV-asema al-Manar kertoi. Miehen nimeksi oletetaan Elias Younes, joka siirtyi eläkkeelle Ogero tietoliikennejärjestöstä. Libanon on pidättänyt useita siviileitä epäiltyinä vakoilusta Israelin hyväksi. Venäjän toimittamien huippunykyaikaisten tietoliikennettä seuraavien järjestelmien ansiosta lukuisat epäillyt ovat jääneet turvallisuusmiesten haaviin. Tiistaina libanonilainen web-sivu Naharnet väitti, että IDF oli pudottanut Etelä Libanoniin epäilyttävän paketin. Pudotuspaikka on väittämän mukaan Talousan ja Houlan kaupunkien välissä, miina- ja rypälepommi-alueella vuodelta 2006, josta sen etsiminen on vaarallista. http://www.jpost.com/MiddleEast/Article.aspx?id=253207
- Sotilastiedustelun johtaja Aviv Kouchavi sanoo, että Hizbullah ja Iran toimittavat aseita Syyrian armeijalle. Hän puhui IDF:n uusien tiedustelu-upseerien valmistumis-tilaisuudessa. Hän selitti, että pitkällä aikavälillä Lähi Idän murros voi edistää rauhan ja turvallisuuden toteutumista, mutta lähi ajan näkymissä ne lisäävät vaaroja. Turkin viranomaiset pidättivät neljän kuorma-auton matkan Iranista Syyriaan, koska autot olivat täynnä aseita ja ammuksia. Auto pysäytettiin Oncupinar rajanylityspisteessä Syyriaan poliisin saaman vihjeen perusteella. Myös Syyriaan matkalla olevien asekuljetusten pysäyttämisestä satamassa kerrottiin äskeisissä uutisissa. http://www.jpost.com/MiddleEast/Article.aspx?id=253200
- Korkein oikeus katsoi, ettei valitus lainmuutoksesta, jolla estetään ulkomaan kansalaisen saavan automaattisesti Israelin kansalaisuuden avioliiton kautta, anna aihetta jatkokäsittelyyn. Varsinkin arabit ovat käyttäneet tätä tuodakseen maahan ulkomailla solmitun avioliiton kautta puolisonsa, jolle valtio on myöntänyt täydet kansalaisoikeudet. http://www.israelnationalnews.com/News/News.aspx/151659#.Tw6dbIH3vO0
- Puolustusministeri Barakin tuhoamispartiot kävivät tuhoamassa Mitzpe Avichain etäyhteisön lähellä Kiryat Arbaa Juudean vuorilla. Alueelta tuhottiin 10 rakennusta ja 9 perhettä pienine lapsineen pakotettiin yön selkään ja sateeseen kylmänä talviyönä. Women in Green naisjärjestö aloitti välittämän varojen keräämisen yhteisön rakentamiseksi uudelleen. Asukkaat ja kansanedustajat ovat ilmaisseet kasvavaa epätoivoaan ”Netanyahun piiloutumisesta Barakin hameenhelman taakse, ja aloittaa Israelin maan rakentaminen rohkeasti”, kuten naisjärjestön taholta kerrottiin. Kansan-edustaja Michael Ben Ari kritisoi ankarasti Netanyahua, joka esiintyy rohkeasti, kun on kysymys juutalaisten rakentamisesta, mutta piiloutuu, kun on kysymys arabien ja beduiinien laittomasta rakentamisesta, joka on noussut kymmeniin tuhansiin. http://www.israelnationalnews.com/News/News.aspx/151658#.Tw6ecoH3vO0
- Sionistisen nuorisojärjestön 31. kokous pidettiin Aradin kaupungissa. Tilaisuuteen oli tullut yli 1000 osanottajaa. Tilaisuudessa hyväksyttiin julkilausuma, jossa Israelia vaaditaan asuttamaan Negevin alueet, jotka ovat hyvää vauhtia joutumassa laittomasti sinne pyrkivien beduiinien haltuun. Beduiinit muuttavat mustine telttoineen alueelle väittäen omistavansa maan. Yhteisöt kasvavat nopeasti satoihin ja tuhansiin asukkaisiin, joilla ei ole vesi- eikä viemärijärjestelyjä eikä virallista lupaa. http://www.israelnationalnews.com/News/News.aspx/151622#.Tw6hYIH3vO0
- IDF:n asepuvuissa olevat sotilaat nousivat ensimmäistä kertaa Temppelivuorelle sen jälkeen, kun he vapauttivat sen Jordanian miehityksestä. Poliisi ei ole halunnut antaa lupaa sotilaille nousta sinne asepuvuissa, mutta tämä tilanne hoidettiin salavihkaa ilman fanfaareja, jopa siten, että monet kansanedustajat saivat tiedon siitä vasta jälkikäteen. Israelilla olisi ollut kultainen tilaisuus järjestää Temppelivuoren hallinta mieleisellään tavalla 1967, mutta Moshe Dayan järjesteli muslimien omistaman säätiön, wakf, hoitamaan vuoden päivärutiinia, mikä on johtanut siihen, että se sanelee säännöt, miten vuorella tulee käyttäytyä. Jos turistin tai kenen hyvänsä ei-muslimin huulet liikkuvat kuin äänettömän rukouksen mukaan, wakfin tarkkailijat pidättävät syyllisen ja luovuttavat hänet Jerusalemin poliisille, joka syyttää yleisen rauhan häiritsemisestä. On käsittämätöntä, miten tilanteen on annettu ajautua tällaiseksi, jossa juutalaiset ja kristityt eivät voi rukoilla Jumalaansa Temppelivuorella. http://www.israelnationalnews.com/News/News.aspx/151650#.Tw6i5IH3vO0
- Fatahin ja Hamasin virkailijat tapasivat eilen myöhään Gazassa hioakseen järjestöjen välille kasautuneita erimielisyyksiä ja voidakseen aloittaa vaalien järjestelyt. http://www.israelnationalnews.com/News/News.aspx/151637#.Tw6lkoH3vO0
KESKIVIIKKO 11.01.12
1. SYYRIAN presidentti Bashar Assad vakuutti 100 minuuttia kestävän TV-puheensa aikana eilen jatkavansa ”terrorijengien” eliminoimista maassaan luvaten, että voitto on jo lähellä. Hän lupaili epämääräisesti joitain uudistustoimia, joiden ei uskota vakuuttavan oppositiota. Assad syytti myös arabiliittoa liittoutumisesta ulkopuolisten voimien ja varsinkin median edustajien kanssa hyökkäyksissä hallitusta vastaan. Assad tarjosi kansanäänestystä maaliskuussa ennen parlamenttivaaleja, joita on siirretty tulevaisuuteen.
ASSAD vakuutti, ettei hän ole niitä, jotka väistävät vastuutaan. Hän sanoi, että Syyria kuuluu hänelle eikä hän taivu ulkopuolelta johdetun salaliiton painostuksesta. Assadin Baath-puolue pitää valtaa käsissään Syyriassa, jonka Bashar peri isältään v. 2000 erityislain turvin.
OPPOSITIOSSA olevan Syyrian kansallisen neuvoston SNC johtaja Burhan Ghalioun sanoi pettyneensä kompromissiratkaisun savuttamiseen Assadin hallituksen kanssa ja vaati, että Syyrian tilanne tulee alistaa YK:n turvallisuusneuvostolle.
Arabiliitossa on keskusteltu Syyrian tilanteen alistamisesta YK:lle, mutta se ei saanut kannatusta. Arabit seurasivat syvästi kauhistuneina tapaa, millä Libyan presidentti Muammar Gaddafi syrjäytettiin ja miten hänet jätettiin kansanjoukon käsiin tapettavaksi.
Venäjä ja Kiina vastustavat YK:n turvallisuusneuvoston sekaantumista tilanteeseen. Venäjällä on omia intressejään Syyriassa, sillä se kunnostaa Latakian ja Tartun satamia suurten sota-alustensa tukikohdaksi. Painottaakseen tarkoitustaan Venäjä lähetti kaksi sota-alustaan ja ainoan lentotukialuksensa Amiraali Kuznetsovin Syyrian rannikolle.
SYYRIAN aiemmin läheisin tukija Turkki on pyytänyt useiden Euroopan maitten ja USA:n tapaan, että Bashar Assad eroaisi ja antaisi maansa siirtyä aitoon demokraattiseen hallintoon.
Tarkkailijat, kuten entinen USA:n Israelin lähettiläs Martin Indyk, moittivat presidentti Obamaa, ettei tämä ole seurannut Assadin eroa vaativia puheitaan konkreettisin toimin eikä tarttunut eroa vaativien johtoon, vaan seuraa tilannetta taustalla kuten tapahtui Libyassa.
ARMEIJAN sotilaat surmasivat tiistaina 10 siviiliä Deir al-Zorin kaupungissa maan itäosassa, sekä yhden siviilin tarkastuspisteessä Homsin lähellä, kertoo ihmisoikeusjärjestön edustaja. Uutisten tarkistaminen on vaikeaa, koska Syyria karkotti useimmat ulkopuoliset journalistit.
Arabiliiton tarkkailijoitten operaatiotiloissa Kairossa kerrottiin tuohtuneena, että raivostunut kansanjoukko oli pahoinpidellyt viittä tarkkailijaa Latakiassa, rikkoen heidän autonsa lasit. Kukaan ei kuitenkaan tarvinnut lääkärinhoitoa vammoihinsa. Yksi heistä sai iskun suuhunsa, neljää muuta mukiloitiin ja riepoteltiin, mutta ei hengenvaarallisesti. Varsinkin Gulf-maista tulleita tarkkailijoita vastaan hyökkäiltiin Assadin kannattajien taholta.
http://www.jpost.com/VideoArticles/Video/Article.aspx?id=253071
2. VÄKIVALLAN jatkuminen Syyriassa on herättänyt levottomuutta naapurimaissa. Turkin hallitus kokee oman haavoittuvuutensa ennen muita voimakkaan kurdi-vähemmistönsä vuoksi, jonka PKK-puolue on vuosikymmenet taistellut hallituksen sortopolitiikkaa vastaan. Pääministeri Erdogan on useissa lausunnoissaan pyytänyt Assadia luovuttamaan varoittaen, että tilanne voi kehittyä sisäiseksi taisteluksi ja maa voi hajota uskonnollisen ja etnisen taustansa mukaan keskenään taisteleviin ryhmiin, mikä voi levitä muihin arabimaihin. Pahin seuraus voisi olla shia- ja sunni-uskontojen kannattajien välinen taistelu myös Gulf-maissa.
YK:n edustaja sanoo, että siviilien surmaaminen on kasvanut tarkkailijoitten saapumisen jälkeen. USA:n YK:n lähettiläs Susan Rice puhui apulaispääsihteeri Lynn Pascoen jälkeen, joka kertoi, että 400 siviiliä on surmattu sinä aikana, 40 ihmistä päivässä. Rice informoi turvallisuusneuvostoa suljetun istunnon aikana todeten, ettei edelliseen lukuun kuulu 12 itsemurhaiskuissa Damaskoksessa kuolleet. Syyrian YK-lähettiläs Bashar Jaafari kielsi Susan Ricen esittämän arvostelun tilanteen vaarallisuudesta alueen turvallisuudelle.
http://www.jpost.com/MiddleEast/Article.aspx?id=253068
ISRAELISSA uutiset kertovat, että IDF varautuu tilanteeseen, jossa alawiitti-pakolaisia voi tulvia rajan yli Israelin puolelle Golaniin siinä tapauksessa, että Bashar Assadin hallitus kaatuu ja Assadin vastustajat saavat vallan. Tämän pelätään aloittavan verisen kostotoimet alawiittejä vastaan, joita Assadin hallitus edustaa.
IDF:n komentaja Benny Gantz myöntää, että sellainen tilaisuus voi syntyä Assadin hallituksen kaaduttua ja varoitti, että se voi järkyttää Golanin tasapainoa, jonka asukkaat ovat kurdeja.
Israel vapautti 1967 sodassa Golanin ylängön, josta Syyrian armeija tulitti israelilaisia kohteita Kinneretin ympäristössä terrorisoiden siellä asuvia ja työskenteleviä päivittäin. Israel liitti Golanin itseensä virallisesti 1981, mutta se ei ole saanut kansainvälistä tunnustusta. Golanilla asuu nyt n. 40 000 kurdia, ja saman verran juutalaisia harjoittaen maataloutta ja varsinkin sinne perustettu viinin valmistus on saanut runsasta kiitosta. Israel sallii vuosittain kurdien vievän kasvattamiaan omenoita rajan yli Syyriaan. Tapaaminen Syyriassa asuvien sukulaisten kanssa hoidetaan useimmin ”huutokukkulalla” huutojen avulla.
Mielipiteet hajoavat Israelissa Golanin ylängön kohtalosta, varsinkin vasemmiston edustajien ollessa taipuvaisempia luopumaan siitä rauhansopimusta vastaan, mutta epäluottamus Syyrian hallitusten vilpittömyydestä estää rauhankeskusteluja, Toiseksi Syyria vaatii koko alueen luovuttamista Kinneretin rantaan saakka ehtona keskusteluille, mitä Israel vastustaa. http://www.israelnationalnews.com/News/News.aspx/151597#.Tw0uf4H3vO0
IDF:n edustajana prikaatinkenraali Yoav Mordechai kiistää, että IDF tekisi valmisteluja suuren pakolaismäärän ottamiseksi Syyriasta. http://www.israelnationalnews.com/News/News.aspx/151609#.Tw0x_4H3vO0
3. KAKSI katolista arkkipiispaa ja kuusi katolista piispaa Euroopan ja Amerikan maista vieraili äskettäin Gazassa tavaten sikäläistä kristittyjen yhteisöä, jossa lienee vajaa 3000 jäsentä ja kuihtuu vähitellen olemattomiin muslimiväestön jatkuvan sorron ja painostuksen alla. Mukana ollut ranskalainen piispa Michel Dupost totesi roomalaiskatolisen kirkon uutistoimiston NEWS va. mukaan tähän tapaan: ”Äskettäin vierailin Euroopan suurimmassa (Evryn) vankilassa, ja pyysin vankeja rukoilemaan Gazan kristittyjen puolesta.” Hän tahtoi tällä kertoa, että Gazan kaista on yksi suuri ulkoilmavankila. NEWS va. jatkoi, että vuoden 2009 operaation ja ilmaiskujen jäljet on nähtävissä kaikkialla.
Birminghamin apulaispiispa William Kenney, joka johti delegaatiota, totesi uutistoimistolle näin: ”Olen juuri palannut vierailulta kahdesta maailman suurimmalta avoimelta vankilalta, Betlehem ja Gazan kaista.”
Dublinin apulaispiispa Raymond Field esitti samanlaisen arvion Gazan kaistasta.
GAZAN katolisten johtaja kertoi PA:n virallisen TV-aseman lähetyksessä: ”Juutalaisella on periaate, josta me kaikki kärsimme, se on hänen pakanaa koskeva periaatteensa. Siionin vanhinten protokolla on rakennettu tälle periaatteelle; ja jokainen, joka lukee sitä, havaitsee, että elämme tätä juutalaisen harjoittamaa periaatetta.”
Katolisen kirkon virallinen politiikka Israelissa, jota Vatikani innokkaasti tukee, on räikeän Israel-vastainen ja pyrkii sekä lausunnoissaan että käytännössä esim. toimiessaan palestiinalais-kristittyjen edustajina ulkomailla ja kansainvälisissä elimissä musta-maalaaman Israelin sydämettömänä sortajana ja miehittäjänä, minkä johdosta kristittyjen määrä ”Palestiinassa” vähenee huolestuttavasti. Esimerkkinä siitä on alla oleva linkki, joka kutsuu Israelia miehittäjäksi ja sortajaksi pitkässä 16-sivuisessa tutkielmassa.
Näissä ei ollenkaan huomioida sitä, että kristittyjen määrä vähenee nimenomaan muslimien hallitsemilla alueilla ja muslimien hallitsemissa maissa. Esimerkkejä ovat PA:n valvomat Betlehem, Jerusalem ja monet muut kaupungit sekä Gazan kaista. Israelin hallitsemilla alueilla kristittyjen määrä kasvaa, eikä kukaan syrji tai sorra heitä, sillä maan laki ja sen oikeusjärjestelmä suojaavat kaikkia kansalaisia. http://www.israelnationalnews.com/News/News.aspx/151624#.Tw07AYH3vO0
4. ”KRISTUS tarkastusasemalla 2012” on maaliskuussa Betlehemin raamattukeskuksessa järjestettävän konferenssin iskulauseena. INN:n artikkelissa todetaan, että tilaisuus tulee olemaan yksi tärkeimmistä Israelia halventavista ja demonisoivista tilaisuuksista tukeakseen palestiinalaisten ”intifadaa” etnis-keskeistä juutalaisvaltiota vastaan. Konferenssiin on jo ilmoittautunut lukuisia huomattavia teologeja ja pappeja USA:n kirkoista, mikä painottaa tilaisuuden vaarallisuutta.
Mukana on ilmoittautunut useita huomattavia edustajia ”uskonnollisista neuvonantajista” Bill Clintoniin, kuten maailman evankelisen allianssin johtaja Tony Campolo ja Asian evankelisen allianssin johtaja Sang-Bok David Kim. Kaksi konferenssin järjestäjistä, Stephen Sizer ja Sami Awad, puolustivat henkeen ja vereen turkkilaisen IHH järjestön varustamaa flotillaa Gazan kaistalle v. 2010. Puhujista Ben White tukee Azzam Tamimia, joka innostaa palestiinalaisia itsemurhaiskuihin Israelissa.
KRISTITTYJEN ollessa lisääntyvien hyökkäysten ja painostustoimien alaisena kaikkialla maailmassa, enenevässä määrin myös ns. ”kristityissä länsimaissa”, kristilliset kirkot ja järjestöt, joista Vatikaani ja sen edustamat katoliset kirkot ovat yksi kiihkeimmistä, kiihdyttävät Israelin vastaista toimintaansa ja pyrkivät kaikin tavoin ja varsinkin kansainvälisillä areenoilla syrjimään ja halventamaan juutalaisia ja Israelin valtiota. Keppihevosena käytetään kansainvälisesti hyvältä kuulostavaa teemaa ”miehityksen ja sorron alla asuvan palestiinalaisen kansan tukemiseksi Israelin sortotoimia vastaan”.
Edellisessä kappaleessa annettu linkki sopii nimenomaan tähän artikkeliin. http://www.israelnationalnews.com/News/News.aspx/151576#.Tw1D1oH3vO0
- USA:n ulkoministerin edustaja Victoria Nylund selitti eilen medialle, miksi USA katkaisi tukensa PA:n TV:n tukirahoilla rahoittamalle lasten ohjelmalle Sesame Street. Ohjelmassa sammakko Kermit esitetään lapsille piirretty video ”Sharaa Shimshim” vuodelta 2010 otsikolla ”Lahja isoäidiltä”, jossa pieni tyttö julistaa innostuneena: Olemme matkalla Palestiinaan. PA:n virallisella TV-asemalla esitetyn videon tarkoituksena on opettaa lapsille Palestiinan maa, joka on vapaa juutalaisista, ”judenrein” ja jossa vain muslimipalestiinalaiset saavat asua. Kristittyjä suvaitaan pienenä merkityksettömänä vähemmistönä, raskaasti verotettuina ja alistettuina. PA on investoinut miljoonia lasten radio- ja TV-ohjelmien valmistamiseen käyttäen siihen länsimaista saamiaan lahjavaroja, mutta joitten tarkoituksena ei suinkaan ole kasvattaa yhteisymmärrystä ja suvaitsevaisuutta rotujen ja ihmisryhmien välillä, vaan palestiinalaisten korottamista ja juutalaisten solvaamista, sekä marttyyrien ja itsemurhaajien nostamista kansan kunnioittamiksi sankareiksi ja esikuviksi lapsille. http://www.israelnationalnews.com/News/News.aspx/151625#.Tw1KH4H3vO0
- USA:n laivasto pelasti kuusi iranilaista merimiestä 50 mailin päässä Irakin rannikolta havaittuaan, että heidän pieni kauppa-aluksensa Ya Hussan oli vesilastissa. Aluksen merimies kiitteli pelastuksesta todeten, että ilman sitä he olisivat hukkuneet. http://www.israelnationalnews.com/News/News.aspx/151618#.Tw1OEIH3vO0
- Iranin lähettiläs IAEA:ssa Ali Aasghar Soltanieh piti asiattomina länsimaitten epäilyksiä Iranin todellisesta tarkoituksesta siirtäessään uraanin rikastustoimiaan maanalaisiin tiloihin Fordossa lähellä shia-muslimien pyhää kaupunkia Qomia. http://www.israelnationalnews.com/News/News.aspx/151623#.Tw1O_oH3vO0
- Neljä aseistettua pyssymiestä yritti murtautua sisään eilen Taba Heights hotelliin Siinailla. He ajoivat ilman rekisterikilpiä olevan bussinsa hotellin eteen pyrkien sisään, mutta hotellin vartijat avasivat tulen heitä kohti karkottaen heidät. Kukaan ei loukkaantunut tulitaistelussa, mutta TV-10:n mukaan hotellissa asuneet israelilaiset turistit katsoivat viisaammaksi siirtyä pois Siinailta. http://www.israelnationalnews.com/News/News.aspx/151615#.Tw1QA4H3vO0
- Englannin hallituksen ministeri Alistair Burst vaati eilen, että Israelin pääkaupunki Jerusalem tulee jakaa Israelin ja PA:n kesken. Hän joutui perumaan edellisen Jerusalemia koskevan lausuntonsa, jossa hän kritisoi ankarasti Israelin päätöstä rakentaa asuntoja Gilon lähiön laajentamiseksi kaupungin rajojen sisällä. Hän selitti luulleensa, että kysymys oli uuden ”setlementin” rakentamisesta. Kovin ovat heppoiset ministerin perusteet, vaikka alue kuuluu hänen mandaattinsa. http://www.israelnationalnews.com/News/News.aspx/151612#.Tw1RGIH3vO0
- Iranissa Natanzin uraanin rikastauslaitoksen apulaisjohtaja professori Mostapha Ahmadi-Roshan sai surmansa aikaisin keskiviikkoaamuna. Kaksi moottoripyörillä liikkuvaa miestä kiinnittivät hänen autoonsa pommin lähellä Sharif teknillisen yliopiston rakennusta Teheranissa. Hän oli neljäs iranilainen ydintutkija, joka sai surmansa samantapaisissa epäilyttävissä olosuhteissa. Moottoripyöräilijät pakenivat. USA:n presidentti Obama tapasi eilen Saudi Arabian ulkoministerin Saud al-Faisalin Washingtonissa. Tapaaminen salattiin eikä siitä annettu julkilausumaa, mutta keskustelujen aiheena oletetaan olleen Persianlahden kiristynyt tilanne. http://www.debka.com/article/21638/
Lähettänyt Gavriel Eskel klo 11:38 am 1 kommenttia Linkit tähän tekstiin
TIISTAI 10.01.12
1. USA:n presidentti Barack Obama on vakaasti päättänyt, ettei USA salli Iranin saavan ydinpommia, ja on valmis estämään sen sotilastoimin, jos se on tarpeen, totesi Dennis Ross Bloombergin Washingtonin toimistossa antamansa kaksi tuntia kestäneen haastattelun aikana. Dennis Ross toimi kaksi vuotta Obaman kansallisessa turvallisuusneuvostossa ja vuoden Hillary Clintonin erityisneuvonantajana Iranin kysymyksissä. Hän toimii nykyisin Washingtonin Lähi Idän politiikan instituutin tutkimusosastolla.
ROSS vakuutti haastattelussa, ettei kenenkään tule epäillä Obaman päätöstä estää Iranin ydinaseen valmistuminen. Hän vakuutti Obaman tehneen täysin selväksi, että ydinpommilla varustettu Iran on liian suuri uhka kansainväliselle turvallisuudelle, minkä johdosta Iranin ei tulisi koskaan epäillä USA:n päättäväisyyttä estää sen toteutuminen.
ROSS päätteli, että sotilaallisella iskulla on seurauksensa, mutta seurauksensa on silläkin, ettei toimi selittäen, että USA:n hallitus katsoo toimimattomuuden aiheuttavan suuremman riskin kuin sotilaallisten toimien seurauksena.
Vain päivää aiemmin USA:n puolustusministeri Leon Panetta ja armeijan esikuntapäälliköiden puheenjohtaja kenraali Martin Dempsey kertoivat CBS-News ”Face the Nation” ohjelmassa, että Iranin päätös aloittaa ydinpommin rakentaminen ylittää ”punaisen varoituslinjan”.
Dempsey totesi, että hänen vastuullaan on valmistaa USA:n armeijaa tilannetta varten, jossa sille annetaan käsky iskeä Iranin ydinlaitteita vastaan.
IRAN toistaa maailmalle väitettään, että sen ydinsuunnitelma on tähdätty pelkästään sähkön valmistamiseksi rauhanomaisiin tarkoituksiin.
IAEA:n yksityiskohtaisessa raportissa lokakuun 8. päivänä todetaan kuitenkin, etteivät Iranin ydinsuunnitelman mukaiset toimet palvele muita kuin sotilaallisia tarkoituksia, mikä vahvistaa USA:n epäilyksiä Iranin perimmäisestä päämäärästä, vaikka lopullista päätöstä ydinpommin rakentamiseksi ei vielä olisikaan tehty.
Ross kiistää joittenkin esitykset, että sotilaallisen iskun vaihtoehtona olisi sopeutuminen Iranin ydinpommiin, kuten USA sopeutui elämään ydinasein varustetun Neuvostoliiton kanssa, sillä Iranin ja USA:n välisissä suhteissa ei ole samaa ”yhteisesti hyväksyttyä tuhon” (MAD) mahdollisuutta, mikä hillitsi kylmän sodan aikana USA:n ja NL:n sotilaallisia suunnittelijoita ja päättäjiä. He olivat jatkuvassa kontaktissa toistensa kanssa selvitellen ongelmat.
Ross selittää, ettei tämä sääntö pelaa Lähi Idässä, jossa osapuolilla ei ole puheyhteyttä eikä jatkuvaa kontaktia virhearvioiden varalta, mikä estäisi yllätysiskut.
Ydinaseistettu Iran aiheuttaisi ydinasekilvan Lähi Idässä, ja ydinaseita voisi joutua terrori-järjestöjen käsiin, mikä lisäisi virhearvioinnin seurauksena syntyvän ydinsodan vaaraa.
ROSS selittää Israelin tilannetta todeten, ettei Israelilla ja Iranilla ole mitään kommunikointi elementtiä eivätkä maat käy keskenään ajatusten vaihtoa. Tämän johdosta liipaisinsormi on kaiken aikaa hiuskarvan varassa, ja väärin ymmärtämisen vaara on ilmeinen. Sotilaalliset iskut aiheuttaisivat myös vakavia seurauksia, joista Hormuzansalmen kautta kulkevien öljyn-kuljetusten keskeytyminen olisi välittömänä seurauksena.
Iranin öljyntuotanto on kolmanneksi suurin maailmassa, ja Persianlahden maat tyydyttävät yhdessä 35 % maailman öljyntarpeesta.
Ross vakuuttaa, ettei kukaan aloita sotaa kevyesti tiedostaessaan nämä vaaratekijät.
Dennis Ross sanoi, että sekä George W Bushin että Obaman vakuutukset Iranin ydinaseen valmistamisen estämiseksi ovat siksi painavia, että USA:n luotettavuus kärsi pahan takaiskun, ellei se toimisi lupaustensa mukaisesti.
Hän ei sulkenut pois mahdollisuutta, että Israel voi lopulta maailman toimettomuuteen turhautuneena iskeä yksin, ja sanoi uskovansa, että sillä on kyky siirtää Iranin ydinaseen valmistumista. Hän kuitenkin painottaa diplomatian mahdollisuuksia, joita ei ole kaluttu loppuun saakka, eikä väkivallan käyttö ole ainoa vaihtoehto.
Ross ehdottaa USA:n ja Euroopan maitten yhteisen painostuksen lisäämistä maita kuten Japani ja Etelä Korea vastaan, sekä Iranin keskuspankin boikottia. Hän viittaa. miten v. 2003 Iran keskeytti ydinsuunnitelmansa toteuttamisen painostuksen vuoksi, ja Iran tuntee kipua nyt paljon enemmän kuin silloin, Ross luonnehti.
Ross ei pidä vakuuttavina Iranin johdon uhkauksia Hormuzansalmen tukkimisesta laivaliikenteeltä viitaten valtataisteluun, jota Iranin sisällä käydään kiivaimmillaan islamilaisen vallankumouksen jälkeen v.1979.
Ross mainitsi, että IAEA toteaa raportissaan Iranin aloittaneen uraanin rikastamisen 20 %:n tasoon uraani 235 Fordon maanalaisessa rikastuslaitoksessa lähellä Qomia. Laitos on IAEA:n jatkuvan tarkkailun alaisena, jotta havaittaisiin välittömästi, milloin Iran jatkaa uraanin rikastamista 90 %:n tasoon, ydinaseen valmistamiseksi. http://www.jpost.com/IranianThreat/News/Article.aspx?id=252931, http://www.jpost.com/IranianThreat/News/Article.aspx?id=252875
Iranin ylin kaitsija Ali Khamenei vakuutti puheessaan maanantaina, että Iran on täysin tietoinen toimistaan, mutta tekee päätöksensä maailman painostuksesta huolimatta. ”Iranin kanssa luottaa johtajiinsa – eikä vihollistemme meille asettamat sanktiot tule vaikuttamaan kansaamme”, Khamenei totesi lisäten, etteivät sanktiot vaikuta sen päättäväisyyteen. ”Islamilainen yhteisö uskoo vakaasti siihen, mitä se tekee ja on valinnut tiensä ja tulee jatkamaan valitsemallaan polulla”. Khamenei vakuutti. http://www.jpost.com/IranianThreat/News/Article.aspx?id=252820
2. BAHRAININ kuningas Hamad bin Isa Khalifa tunnustaa, että Iran on Bahrainin, Israelin ja USA:n yhteinen vihollinen. Hän puhui Maailman Juutalaiskongressin varapresidentti rabbi Marc Schneierin kanssa sunnuntaina.
Rabbi Marc Schneier tapasi kuningas Khalifan Bahrainin pääkaupungissa Manamassa 45 minuutin audienssissa. Hän kertoo maininneensa kuninkaalle, miten ironista on, että heillä on yhteinen vihollinen, mihin kuningas vastasi tunnustavansa tämän yhteisen uhkan. Bahrainilla on epämiellyttäviä kokemuksia pohjoisesta naapuristaan, joka kerran halusi liittää alueen valtioonsa. Kuningas Khalifa lupasi järjestää uskontojen välisen konferenssin maassaan myöhemmin tänä vuonna, mutta sen päivämäärä sovitaan myöhemmin.
Rabbi Schneier johtaa myös Foundation for Interfaith Dialog järjestöä, jonka päämääränä on edistää Abrahamin uskontojen välistä vuoropuhelua ja ymmärtämystä.
BAHRAINIA syytetään sunnienemmistönsä sortamisesta. Viime vuonna shia-muslimien johtama armeija kukisti verisesti maassa puhjenneet mielenosoitukset surmaten 51 siviiliä.
Rabbi Schneier vakuuttaa käsityksenään, ettei kuningas Khalifa tehnyt lupaustaan dialogista uskontojen välillä vain rauhoittaakseen maahansa kohdistuvaa arvostelua, vaan että hän on aidosti kiinnostunut parantamaan maansa kansanosien sekä eri uskontojen välisiä suhteita. Hän sanoo, ettei täydellistä tilaisuutta tule koskaan, mutta aina on mahdollisuus etsiä keskusteluyhteyttä eri tavoin ajattelevien ja uskovien kanssa. Tilaisuudessa oli kaksi pienen mutta vaikutusvaltaisen juutalaisyhteisön jäsentä, molemmat Bahrainin parlamentin jäseniä. http://www.jpost.com/JewishWorld/JewishFeatures/Article.aspx?id=252770
3. ISRAEL on keskustellut länsimaitten edustajien kanssa määritelläkseen selkeästi ”punaiset varoituslinjat”, joiden ylittäminen oikeuttaisi ennalta ehkäisevään iskuun Iranin ydinlaitoksia vastaan, kertoo Yaacov Katz JP:n artikkelissaan. Tämä edellyttäisi muutamien toimien selvää näyttöä Iranin taholta, kuten karkottaa ulkomaiset tarkkailijat maasta, aloittaa sotilaskäyttöön tarkoitetun uraanin rikastaminen ja päätös aloittaa ydinpommin rakentaminen.
Artikkelissa todetaan, ettei uraniin rikastaminen U-235 tasoon 20 % Fordon laitoksessa täytä kaikkia ehtoja. Vaikka päätös ydinpommin rakentamisesta tehtäisiinkin tänään, pommin rakentaminen valmiiksi vaatisi aikaa puolesta vuodesta puoleentoista.
KATZ kuitenkin varoittaa artikkelissaan, että Israelin suunnittelijoitten luonnoksissa Fordon maanalaisen laitoksen käynnistäminen aiheuttaa todellisen vaaratekijän, sillä se on louhittu kymmenien metrien kalliokerrosten sisään. Vaikka tuhottaisiinkin kaikki muut Iranin ydinlaitokset – Arak, Natanz, Isfahan ja Busher – Fordon laitos jäisi toimintakuntoon, ja sinne voitaisiin varastoida sekä tuhansia sentrifugeja että rikastettua uraania turvassa iskuilta.
Israel haluaa painottaa tätä mahdollisuutta kuten myös sitä, miten Iran hajauttaa, vahvistaa ja kaiken aikaa kasvattaa ydinteollisuutensa immuniteettia.
USA:n ja Israelin näkemykset eroavat kriittisen kynnyksen määrittelyssä, eikä USA:n sotilas- ja siviilijohto pidä Fordon ydinlaitoksen toiminnan aloittamista kriittisenä. Tätä osoittavat sekä USA:n että sen läntisten liittolaismaitten yhteiset painostuskeinot lisäämällä sotilaallista potentiaalia Persianlahden alueelle. USA on vienyt sinne useita suuria sota-aluksia Gulf-maissa sijaitsevan viiden lentotukikohtansa tueksi. Englanti tuo alueelle nykyaikaisen sota-aluksensa, jolla on ohjusten torjuntajärjestelmiä, ja myös Ranska tuo oman aluksensa alueelle. Iranin uskotaan huomioivan tämän mahtavan voimien keskistyksen rannikolleen. http://www.jpost.com/Defense/Article.aspx?id=252902
- Iranin presidentti Mahmoud Ahmadinejad laski leikkiä Venezuelan virkaveljensä kanssa USA:n kustannuksella pilaillen, että heillä on yhteinen ydinpommi. Ahmadinejad on Etelä Amerikan kiertueensa ensimmäisessä kohteessa etsiessään tukijoita kiristyvien sanktioitten alkaessa purra tosissaan Iranin talouteen. Syöpää sairastava Hugo Chavez osoitti sormellaan palatsinsa edessä olevaa kumparetta todeten nauraen, että simsalabim ja atomipommi putkahtaa sieltä esiin. USA:n johto pelkää, että Iranin ja Venezuelan läheiset suhteet voivat vaikeuttaa Iranin kysymyksen käsittelyä YK:ssa. Iranin tarkoituksena on tuen ja ystävyyden ohella rakentaa sotilaallista yhteistyötä Etelä Amerikan valtioitten kanssa. Osoitukseksi ystävyydestä Iran rakentaa koteja Venezuelan väestölle, 14 000 on jo valmiina. Tarkkailijat huomioivat, että Brasilia, jolla olisi taloudellisia mahdollisuuksia tukea Irania, ei kuulu Ahmadinejadin vierailuohjelmaan. Toiset vierailuohjelman maat saavat talousapua Iranilta. http://www.jpost.com/International/Article.aspx?id=252899
- Turkin pääministeri Recep Tayyip Erdogan totesi maanantaina, että Syyria on hyvää vauhtia vaipumassa sisällissotaan, ja että Turkki tekee kaikkensa sen estämiseksi. ”Syyria on menossa uskonnolliseen, alueelliseen ja rotujen väliseen sotaan, ja kaikki mahdollinen on tehtävä sen estämiseksi”, hän totesi. Hän sanoi, että Turkin on otettava asiassa johtoasema. koska Syyrian tilanne uhkaa Turkin turvallisuutta. Hän pelkää Syyrian sisäisten levottomuuksien leviävä laajemmalle alueella. Hän on aiemmin kehottanut Bashar Assadia eroamaan sisällissodan estämiseksi, mutta ei yksilöinyt, mitä toimia Turkki tulee tekemään. Perimmäisenä uhkakuvana on tilanne, jossa Syyriassa puhkeaa Saudi Arabian johtaman sunni-blokin ja Iranin johtaman shia-blokin välinen taistelu, mikä voisi levitä Persianlahden öljymaihin ja uhata Saudi Arabian öljyä tuottavia alueita niemimaan koillisrannikolla. http://www.jpost.com/MiddleEast/Article.aspx?id=252874
- Kiina ei halua vain seurata sivusta, miten Lähi Itä hajoaa, vaan haluaa tulla asettamaan oman lusikkansa soppaan. Kiinan pääministeri Wen Jiabao vierailee Saudi Arabiassa, UAE:ssa ja Qatarin öljyvaltioissa tulevan viikonvaihteen aikana. Kiina joutui katkaisemaan tai ainakin vähentämään öljyntuontiaan Iranista toimitus-sopimusten uusimisen vuoksi, ja etsii uusia tuottajamaita. Kiina tuotti 1.15 miljoonaa tynnyriä/päivä näistä kolmesta maasta 11 kuukauden aikana 2011. Kaupankäyntiä Iranin kanssa monimutkaistaa USA:n uusi laki, joka pakottaa sen boikotoimaan yhtiöitä, jotka käyvät kauppaa Iranin ja sen keskuspankin kanssa. http://www.jpost.com/International/Article.aspx?id=252940
- Khaled Abu Toameh kirjoittaa artikkelissaan pitkän mutta silti epätäydellisen listan Mahmoud Abbasin synneistä, jotka osoittavat hänen epäluotettavuutensa ja sanansa syömisen. Abbas valittiin 2005 puheenjohtajaksi neljäksi vuodeksi luvaten kitkeä korruption maasta. Seuraavana vuonna 2006 Fataf hävisi PLC-vaalit Hamasille, koska Abbas ei ollut tehnyt mitään korruption kitkemiseksi. Toameh sanoo joittenkin uskovan, että Abbas halusi Hamasin voittavan kostaakseen Fatahin johtajille. Abbasia syytetään, että hän kehotti Gazassa olevia Fatahin joukkoja antautumaan, mikä joudutti Hamasin vallankaappausta Gazassa v.2007. Abbas lupasi erota ja hajottaa PA:n, ellei YK vahvista Palestiinan itsenäisyyttä. YK kieltäytyi, mutta Abbas ei ole tehnyt mitään. Hän lupasi jättäytyä maaliskuun vaaleista, mutta nyt antaa ymmärtää, että hän on Fatahin ainoa ”presidentti-ehdokas” seuraavissa vaaleissa. Kuka voisi luottaa tällaiseen johtajaan? http://www.jpost.com/DiplomacyAndPolitics/Article.aspx?id=252912
MAANANTAI 09.01.12
1. ARABILIITON eilisessä kokouksessa Kairossa todettiin, ettei liiton lähettämä tarkkailijoitten delegaatio, 70 miestä, ole saanut armeijan väkivaltaa mielenosoittajia vastaan loppumaan eikä armeija ole vetänyt joukkojaan kaupungeista, kuten arabiliiton kanssa solmittu sopimus edellyttää. Myöskään mielenosoituksissa pidätettyjä kansalaisia ei ole vapautettu, vain viitisensataa kuin hämäykseksi tuhansista, joita pidetään vankiloissa ja keskitysleireissä.
ARABILIITON sunnuntain kokoukseen osallistuivat myös Saudi Arabian ja Egyptin edustajat, minkä katsotaan antaneen tilaisuudelle suurempaa painoa, koska toiset arabimaat seuraavat tavallisesti näiden esityksiä. Kokouksessa tarkasteltiin arabiliiton tarkkailijoitten lähettämiä raportteja Syyriasta, ja todettiin, että heidän tulee saada toimia vapaammin ilman hallituksen valvontaa. Heitä ei kuitenkaan kutsuta kotiin, kuten jotkut vaativat, vaan heidän määräänsä lisätään ja toivottavasti suuremmin valtuuksin. Ennen sunnuntain kokousta esiintyi huhuja, joiden mukaan arabiliitto nostaa kädet pystyyn ja alistaa ongelman YK :n turvallisuus-neuvostolle. Tämä mahdollisuus kuitenkin hylättiin keskustelutta, koska tapa, millä Libyan tilanne hoidettiin YK:n ja NATO:n toimesta, herätti pahaa verta arabimaissa ja se kosketti arabien kunniantuntoa, jonka he katsoivat tulleen loukatuksi.
QATARIN edustaja, joka toimii Syyria-toimikunnan puheenjohtajana, vaati kovempia otteita ja moitteita Syyrian presidentti Bashar Assadia vastaan, mutta se ei saanut kannatusta.
”Emme usko tämänpäiväisen kokouksen päätyvän yhden osapuolen tuomitsemiseen, koska se polttaisi sillat sen ja arabiliiton välillä”, kokousedustajat arvioivat.
Monitorien raportissa suositellaan, että arabiliito vaatii 3 495 pidätetyn vapauttamista ja että Syyrian hallitus antaa tarkkailijoille kaiken heidän tarvitsemansa tuen. Edelleen sen tulisi vaatia, että Syyrian hallitus antaa monitoreille pidätettyjen nimet ja olinpaikat.
Viitisenkymmentä Syyria oppositiota edustavaa mielenosoittajaa oli kokoontunut rakennuksen ulkopuolelle, jossa arabiliitto piti kokoustaan eilen. He vaativat Assadin kuolemaa ja poistamista vallasta. Pilapiirroksessa Assad kuvattiin Draculan vampyyrina, joka imee Syyrian kansan verta.
Qatarin pääministeri sheikki Hamad binJassim al-Thani sanoi perjantaina, ettei veren-vuodatusta ole saatu loppumaan Syyriassa ja että monitorien pitäminen siellä on ajan hukkaa. Syyrian osallistuminen arabiliiton toimintaan estettiin marraskuussa toistaiseksi ja liitto päätti lähettää 70 monitoria Syyriaan 26. joulukuuta alkaen.
SYYRIAN maanpaossa toimivan reformipuolueen edustaja Marc Hussein totesi, että Libayn tapaisen operaation järjestäminen Syyriassa olisi äärettömän vaikeaa. Hän selitti, että Libya on suuri maa, sillä on runsaasti öljyä ja kaasua, ja siksi se kiinnostaa sijoittajia. Syyrialla on vaikutusvaltaisia tukijoita, kuten Kiina, Venäjä, Irak ja Iran, ja 1.5 miljoonaa palestiinalaista Libanonissa, Syyriassa ja Jordaniassa tukevat samoin Syyrian hallitusta.
SYYRIAN ihmisoikeustarkkailija totesi Lontoossa, että armeijan ja siitä loikanneiden sotilaitten välisissä taisteluissa kuoli 11 armeijan sotilasta ja 20 haavoittui, mutta ei kertonut armeijaa vastaan taistelevien menetyksistä. Arviolta 6 000 siviiliä on kuollut armeijan luodeista. http://www.jpost.com/MiddleEast/Article.aspx?id=252775
2. ISRAELIN ja PA:n ”rauhanneuvottelijat” tapaavat toisensa toistamiseen tänään Ammanissa. Odotukset minkäänlaisesta ”läpimurrosta” keskusteluissa ovat olemattomat. Palestiinalaisten taholta todettiin, että erimielisyydet rajoista ja turvallisuuskysymyksissä ovat yhtä suuret kuin ennenkin, eikä mitään lähentymistä ole havaittu Israelin taholta.
Kvartetin edustajat pysyttelevät poissa tilaisuudesta tällä kertaa.
PLO:N pääsihteeri Yasser Abed Rabbo kuvasi Ammanin keskusteluja vain tunnusteluiksi, jossa pyritään selvittämään vastapuolen todellisia päämääriä.
”Israel ei halua todellisia keskusteluja”, hän totesi. ”Israel hylkää kahden valtion periaatteen ja jatkaa rakentamista Juudeassa ja Samariassa sekä varsinkin Jerusalemissa.”
RABBO selvensi PA:n kantaa todeten, että ellei Israel julkista 26.tammikuuta mennessä PA:n johdon hyväksymiä myönnytyksiä, PA tulee uudelleen aktivoimaan YK:ssa aloittamansa esitykset Palestiinan valtion perustamiseksi YK:n päätöksillä. Kvartetin osapuolille antama 3 kuukauden armonaika umpeutuu 26. tammikuuta, johon mennessä kummankin osapuolen tuli pystyä sopimaan avainkysymyksistä ainakin rajoja ja turvallisuutta koskevilta osin.
PA:n puheenjohtaja Mahmoud Abbas uhkaili rajuilla toimenpiteillä, ellei Israel hyväksy PA:n esittämiä vaatimuksia, joista se ei ole lipsunut tuumaakaan. PA:n johto ilmeisesti katsoo turvalliseksi esittää vaatimuksia, joista se tietää, ettei Israel niihin suostu. Tämä osoittanee jokaiselle, ettei PA:n päämääränä ole saada rauhansopimusta Israelin kanssa.
Israel jätti viime kokouksessa PA:n edustajille listan seuraavissa keskusteluissa käsiteltävistä asioista, mikä ei tietenkään tyydyttänyt heitä. Israelin kanta on, että asioista keskustellaan yhteisissä suorissa neuvotteluissa, eikä julkilausumissa tai lehtien palstoilla.
PLO:n hallituksen jäsen Wasel Abu Yusef sanoi, että samat ajatukset Netanyahu oli esittänyt Abbasille jo 2010. Hän syytti Netanyahua, että hän vaatii Israelin valvontaa Jordaninlaaksoon, rajojen ja strategisten alueitten valvontaa Juudeassa ja Samariassa sekä vastustaa Jerusalemin itäosan muodostamista Palestiinan valtion pääkaupungiksi. Yusef vakuutti, että PA:n vaatimuksena tule olemaan Palestiinan valtio 1967 linjoilla pääkaupunkinaan Jerusalem. http://www.jpost.com/DiplomacyAndPolitics/Article.aspx?id=252758
3. HAMASIN pääministeri Ismail Haniyeh piti suuren puheen Tunisiassa sunnuntaina Ennanda-puolueen kannattajien kuunnellessa. Tämä on Haniyehin ulkomaanmatkojen yksi kohteista, ja ensimmäinen pääministerin ominaisuudessa suoritettu virallinen vierailu, joka suuntautuu useaan arabimaahan.
HANIYEH julisti, että ”arabikevään seurauksena muslimit tulevat muotoilemaan uuden Lähi Idän, joka korvaa entisen USA:n johtaman liittoutuman jouduttua sekasortoon, mitä USA:n hallitus niin hartaasti toivoi”, kuten hän selitti.
Vierailua selostavan raportin mukaan kuninkaallisen palatsin lähettyville oli kokoontunut kymmeniä tuhansia ihmisiä, jotka huusivat Palestiinan itsenäisyyttä vaativia iskulauseita sekä ”kuolema Israelille” huutojen lomassa todeten, että ”Muhammedin armeija on palannut” Haniyehin vaatiessa arabiarmeijan perustamista vapauttamaan Palestiinan alueet.
TUNISIAN presidentin Zine el Abidine Ben Alin paettua Tunisiasta mielenosoitusten pelottelemana Ennanda-puolue, joka oli aiemmin kielletty, sai lokakuun vaaleissa 40 %:n kannatuksen nousten suurimmaksi maassa.
Haniyehin vierailu alkoi 25. joulukuutta suuntautuen Egyptiin, Sudaniin, Turkkiin ja Tunisiaan. Hänen matkaohjelmaansa pyrittiin sijoittamaan myös Libya, mikä lienee vielä auki.
Haniyehin keskustelut vierailemiensa maitten johtajien kanssa on käyty suljettujen ovien takana, mutta Haniyeh on pitänyt useita puheita ja antanut lausuntoja julkisuudessa.
Haniyeh vaati arabimaita keskeyttämään Israelin harjoittaman Jerusalemin juutalaistamisen ja Temppelivuoren häpäiseminen, mutta myös Gazan saarron purkamista. EU ja YK pitävät edelleen Gazaa Israelin miehittämänä, vaikka Hamasin yksi perustajista Mahmoud Zahar kyseli äskettäin: ”Ketä vastaan Gazan kansan tulee osoittaa mieltään, sillä se ei ole enää miehitettynä?”
HAMAS ja Fatah päättivät haudata sotakirveensä ja aloittaa ”yhteisen taistelun Israelin harjoittamaa sortoa ja apartheidia vastaan” jo maaliskuussa 2011, mutta käytännössä sopimuksen soveltaminen ei ole onnistunut. Viimeksi Hamas kielsi Fatahin kolmen edustajan pääsyn Gazaan kaistalle heidän pyrkiessä keskustelemaan sovinnosta. Abbas pahoitti siitä mielensä ja lupasi, että sovintosopimus on otettava uuteen tarkasteluun. http://www.jpost.com/MiddleEast/Article.aspx?id=252736
- Bulgaria lisää valvontatoimiaan israelilaisia turisteja vastaan suunniteltujen terrori-iskujen varalta. Pelko terrori-iskuista sai uutta virikettä epäilyttävän paketin löytyessä israelilaisten turistien käyttämästä bussista Sofiassa. Hizbullah etsii edelleen sopivaa kohdetta ja aikaa kostaa sotilasjohtajansa Imaad Mughniyehin salamurhan Damaskoksessa, josta se syyttää Mossadia, vaikka se on kieltänyt osallisuutensa. Israelin liikenneministeriön turvallisuus-osaston johtaja Dan Shenar kertoo Sofian uutistoimiston Noinite mukaan pyytäneensä turvallisuuden lisäämistä, koska lentokentillä valvonta on huippuluokkaa, mutta liikenne-välineet ovat haavoittuvia. Bulgaria lisäsi poliisivalvontaa myös Banskon hiihtokeskuksen alueella. Myös Kreikan viranomaisia on pyydetty lisäämään turvatoimiaan. http://www.jpost.com/Defense/Article.aspx?id=252740
- Amnesty International sanoo vuosiraportissaan, ”etteivät arabimaitten johtajat ole itsenäistäneet arabikevään merkitystä eivätkä ole todella paneutuneet syvästi luotaaviin muutoksiin, vaan ovat turvautuneet kosmeettisiin muutoksiin”. Lähi Idän ja Pohjois-Afrikan Amnesty Internationalin johtaja Philip Luther toteaa, että nuorten ja naisten muodostama mielenosoittajien johtajisto on osoittanut hämmästyttävää kestokykyä usein suuren painostuksen alaisena. Hän totesi heidän ”vaativan konkreettisi muutoksia tapaan, millä heitä on hallittu, sekä entisten sortajiensa rankaisemista”. Hän kertoi, että Syyriassa todetaan 200 kuolemantapausta pidätyksen aikana vuoden lopussa, 40-kertainen keskimääräiseen. Jemenissä 200 ihmistä on surmattu mielenosoitusten aikana satojen saadessa surmansa taisteluissa armeijan kanssa. Bahrainin tilanteesta heillä ei ole luotettavia tietoja, hän totesi. Hän oli myös skeptinen, miten tilanteet kehittyvät Libyassa, Tunisiassa ja Egyptissä. Hän sanoi Egyptin sotilashallituksen käyttäytyneen jopa pahemmin kuin Mubarakin hallitus. 84 siviiliä oli saanut surmansa lokakuun ja joulukuun välisenä aikana, ja siviilejä on tuomittu oikeuslaitoksissa enemmän kuin Mubarakin aikana. Hän esitti huolensa ihmisoikeuksien toteutumisesta uusia perustuslakeja muotoiltaessa. http://www.jpost.com/MiddleEast/Article.aspx?id=252786
- Valtio rajoittaa Negevin Samar alueelta rakennusteollisuuden tarpeisiin kaavittavan hiekan määrän miljoonaan tonniin. Luonnonsuojelijat ovat vastustaneet projektin toteuttamista, koska se rikkoo luonnon olosuhteita alueella. Toinen heidän vastustustaan herättänyt projekti on Negevin öljykivestä (oilshale) eristettävän öljyn saaminen hyötykäyttöön. http://www.jpost.com/Sci-Tech/Article.aspx?id=252774
- Egyptiläiset ovat alkaneet huolestua uusien arabikevättuulten tuomien uusien ilmiöitten yleistymisestä maassa. Viimeinen on ”moraalipartioitten” kiertely kaduilla puuttuen heidän mielestään provosoivaan tai kiihottavaan käyttäytymiseen ja ennen kaikkea naisten pukeutumiseen. Arabikevät ei välttämättä tuo mukanaan vapautta, monessa tapauksessa entistä kireämpää valvontaa, jota harjoittavat yksityiset ryhmät ja järjestöt ilman kenenkään antamaa lupaa. http://www.jpost.com/MiddleEast/Article.aspx?id=252689
- Korkeimman oikeuden tuomari Eshter Hayat hylkäsi äärivasemmistolaisen järjestön Jesh Gevul (on raja) jättämän kantelun korkeimpaan oikeuteen valittua Noam Solbergia vastaan syyttäen häntä siitä, että ”hän asuu Samariassa lähellä Nablusia”, vaikka todellisuudessa hän asuu Alon Shvut yhteisössä Etzion Blokin alueella. Alon Shvut sijaitsee Jerusalemin eteläpuolella Juudean alueella. Tuomari Hayat katsoi harvinaisessa päätöksessään, ettei tuomarin asuinpaikka ratkaise pätevyyttä. http://www.israelnationalnews.com/News/News.aspx/151534#.TwqoWlb3vO0
- Rajapoliisi esti suuren luokan terrori-iskun pidättäessään arabin lähellä Sikemiä tiesululla. Arabi oli Balatan arabikylästä. Hänellä oli 12 putkipommia, omatekoinen pistooli ammuksineen sekä kommandoveitsi. Poliisi pidätti neljä arabimiestä osallisuudesta aiottuun terrori-iskuun. http://www.israelnationalnews.com/News/News.aspx/151510#.Twqp-1b3vO0
- Hamasin vannomien tulitaukojen aikana Israelin kanssa vuoden 2011 aikana terroristit ampuivat Gazasta 680 kranaattia ja rakettia Israelin puolelle. http://www.israelnationalnews.com/News/News.aspx/151503#.TwqrA1b3vO0
- Israelin merivoimat saavat päävastuun öljynporauslauttojen turvallisuudesta, vaikka se tulee vaatimaan suurimman osan sen kapasiteetista. Nämä lautat ovat hyvin haavoittuvia ja suoraan Libanonista ammuttavien ohjusten ulottuvilla. http://www.haaretz.com/print-edition/news/israel-navy-to-devote-majority-of-missile-boats-to-secure-offshore-drilling-rafts-1.406203
- Israelin kahdeksas kuiva talvi on toteutumassa. Joulukuussa saatiin vain 72 % normaalista sademäärästä. Ylä-Galilea ja Golan saivat 57 % keskimääräisestä sademäärästä, maan vuoristoinen osa 60 – 70 %. Jordanjoki tuo 9 kuutiota vähemmän vettä kuin normaalisti. Kuolleenmeren pinta on 425.5 metriä merenpinnan alapuolella, 26.5 m alempana kuin 1976, jolloin pinta alkoi painua alas. Kinneretin pinta nousi 3 sm joulukuussa, ja on nyt 208.8 m merenpinnan alla, eli 25 sm alemman punaisen varoitusrajan alapuolella. http://www.haaretz.com/print-edition/news/dry-me-a-river-israeli-experts-expect-8th-consecutive-arid-winter-1.406037
SUNNUNTAI 08.01.12
1. IRANIN vastaiset pakotteet alkavat purra, koska presidentti Mahmoud Ahmadinejad katsoo välttämättömäksi hakea tukea Etelä Amerikan latinalaisvaltioista. Hän suuntasi matkansa ensin Venezuelaan, jonka syöpää sairastava presidentti Hugo Chavez on hänen uskollisimpia kannattajiaan, ja jatkaa sieltä Kuubaan ja Ecuadoriin sekä osallistuu Nicaraguan presidentti Daniel Ortegan virkaanasettajaisiin. Venezuelan presidentti Chavez on TV-kuvien perusteella arvioiden pöhöttynyt kasvoiltaan ilmeisesti saamansa syöpähoidon vuoksi. Hän syytti jokin aika sitten, että USA tartuttaa syöpää Amerikan valtioitten päämiehiin. Argentiinan presidentin väitettiin myös sairastavan syöpää, mitä ei tutkimuksissa löydetty.
USA:n ulkoministeriön edustajana Victoria Nylund kertoi lehdistötilaisuudessa, että USA tekee kaikkensa ehdottoman selväksi ympäri maailmaa, ettei nyt ole oikea aika tiivistää suhteita – enempää turvallisuus- kuin taloussuhteitakaan – Iranin kanssa. Hän jatkoi perjantaina järjestetyssä tilaisuudessa median edustajille: ”Hallituksen alkaessa tuntea nousevaa painetta, se etsii kuumeisesti ystäviä ja haravoi kiinnostuneita paikkoja löytääkseen uusia ystäviä.” USA:n presidentti Obama allekirjoitti uudenvuoden aattoiltana Iranin vastaiset uusimmat pakotteet laiksi, jotka tekevät entistä vaikeammaksi useimmille maille ostaa Iranin öljyä. EU:n odotetaan vahvistavan omat vastaavanlaiset Iranin vastaiset pakotteet.
Pakotteiden tarkoituksena on saada Iranin muslimihallitus lopettamaan suunnitelmansa ydinaseen rakentamiseksi, jota sen uskotaan tavoittelevan rauhanomaiseksi väittämänsä ydinsuunnitelman toteuttamisen yhteydessä.
IRAN aloittaa uuden rikastuslaitoksen Fordon toiminnan Qomin lähellä Natanzin ohella, ja siirtää ydinlaitoksiaan maanalaisiin tiloihin, saadakseen ne turvaan mahdollisilta ilmaiskuilta.
Presidentti Chavez ilmoitti eilen Iranin merivoimien sotaharjoitusten Persianlahden ja Omaninmeren alueilla nostaneen raakaöljyn hintoja. Iran ilmoitti samalla, että se suosittelee USA:n lentokoneitten emälaivan USS Stennisin pysyttelevän Omaninmerellä eikä palaavan Persianlahdelle varoittaen, että Iran uhkaa vain kerran. USA:n edustaja vastasi tähän, että USA katsoo oikeudekseen liikkua merialueilla kansainvälisten sääntöjen mukaan, mutta ei esittänyt vastauhkauksia tai nimennyt mahdollisia vastatoimia.
2. USA:n sotalaiva USS John C Stennis vapautti somali-merirosvojen pidättämät 13 iranilaista merimiestä lähellä Arabianmerta vain pari päivää Iranin esittämän uhkauksen jälkeen. Merimiehiä oli pidetty panttivankeina yli kuukauden rosvojen neuvotellessa vapauttamisen ehdoista. Miehet vapautettiin Stennisin helikopterien siirrettyä sotilaat kaapattuun alukseen, jonka 15 merirosvoa antautuivat ilman väkivaltaa. Vapautetut 13 iranilaista merimiestä varustettiin amerikkalaisin merivoimien USS Kidd pesäpallopäähinein ja päästettiin kotiinsa, joka oli varmaan yksi heidän elämänsä onnellisimmista päivistä. USS Kidd kuulunee USS Stennisin laivasaattueeseen.
USS Kidd on ohjusalus, joka ampuu tutka-ohjattuna meriohjuksia. Armeijan taholta todettiin, ettei se ole ollut yhteydessä Iranin kanssa vapautetuista merimiehistä. Kaapatun ja vapautetun kalastuslaivan Al Modai kapteeni lähetti urdun-kielisen hätäsanoman kertoen kaappaamisesta, eivätkä somalirosvot ilmeisesti ymmärtäneet hänen sanomansa sisältöä. Laiva vapautettiin 280 km Muscatista, Omanin pääkaupungista, kaakkoon torstaina.
Pidätettyjen merirosvojen kohtalo on vielä epäselvä. Victoria Nylund kertoi, että heillä on tuhatkunta merirosvoa, jotka joutunevat oikeuteen 20:ssa maassa.
3. ARVIOLTA 35 % maailman tarvitseman raakaöljyn määrästä kulkee Hormuzansalmen kautta. Siitä 700 000 tynnyriä/päivä kuljetetaan Suezin kanavan kautta Eurooppaan ja Afrikkaan, kuten pari päivää sitten raportoitiin. USA:n ja todennäköisen EU:n julistaman saarron johdosta sitä käyttäneet maat joutuvat etsimään uusia öljyntuottajia, mikä auttamattomasti nostanee öljyn ja öljytuotteiden hintoja.
Iranin raakaöljyn suurin ostajamaa Kiina sekä Intia ovat jo alkaneet vähentää Iranista tuottamansa öljyn määrää, Kiina puolella. Japani sulkee myös Iranin öljyntuonnin, mikä aiheuttanee melkoisia ongelmia muutenkin talousvaikeuksissa ponnistelevalle Japanille, joka kärsi satojen miljardien menetykset tsunami-onnettomuuden takia. Japani keskustelee USA:n kanssa sen 250 000 tynnyrin/päivä toimituksista Iranista. Tarkkailijat otaksuvat, että Japanille voidaan myöntää erivapaus Iranin painostustoimista.
Kiina, EU ja Japani ostavat puolet Iranin 2.6 miljoonan tynnyrin/päivä raakaöljystä.
Vähentyneen kysynnän vuoksi Iran joutunee myymään raakaöljyään alennettuun hintaan. Toinen ongelma on maksujen tilittäminen Iranilaisiin pankkeihin, jos Iranin keskuspankin boikotti tule voimaan täysimääräisesti.
EUROOPAN maat ovat vasaran ja alasimen välissä suhteessaan Iranin öljyboikottiin. Euroopan maat – joista varsinkin Italia, Espanja ja Kreikka – ostavat yhdessä n. puoli-miljoonaa tynnyriä/päivä raakaöljyä Iranista ollen sen toiseksi tärkein tuontiryhmä Kiinan jälkeen, mikä pakottaa Euroopan öljynjalostamot etsimään muita tuottajamaita. Tämä sattuu pahaan aikaan, kun talousasiantuntijat varottavat, että Euroopan ja mahdollisesti koko maailman talouselämällä on viikko aikaa löytää ratkaisu keskeisiin ongelmiin, tai koko maailmanlaajuinen talousjärjestelmä kaatuu.
IRANIN ulkoministeri Ali Akbar Salehi vähättelee koko ongelmaa ja sanoi torstaina Iranin pystyvän hoitamaan sen tielle asetetut esteet. ”Iran on jumalallisten avustusten avulla aina varautunut kohtaamaan sellaiset vihollisuudet emmekä ole ollenkaan huolestuneita maatamme vastaan asetetuista sanktioista.” Iranin uskonnollinen johto sitä vastoin varoittaa omilla vastatoimillaan, joista Hormuzan-salmen tukkiminen kaikelta ulkopuoliselta laiva-liikenteeltä on yksi, mikä estäisi 35 % länsimaitten tarvitseman raakaöljyn saannin.
Raakaöljyn hinta Brent markkinoilla nousi 7 USD/tynnyriltä Obaman allekirjoitettua viimeisen öljyboikotin laiksi, eli torstaina öljyn hinta oli 114 USD/tynnyri. USA joutunee sallimaan joillekin maille poikkeuksia boikotista, kuten Turkille, joka ostaa kolmanneksen öljystään Iranista.
Boikotti on alentanut Iranin valuutan Rialin hintaa, ja paikallista valuuttaa muutetaan Iranin pankeissa dollareiksi. Ruoka- ja muiden välttämättömyystarvikkeiden hinta on noussut jyrkästi Iranin basaareissa viime kuukausien aikana, mikä pakottanee hallitusta lisäämään niiden tukea, jota IMF on ylistänyt oikeana talouspolitiikkana. Rialin ja dollarin hintaeron aletessa perheelle maksetun tuen arvo on alentunut 45:tsä USD 27:än USD. http://www.haaretz.com/news/middle-east/iran-bushehr-nuclear-plant-to-reach-full-capacity-by-end-of-month-1.406094
http://www.jpost.com/International/Article.aspx?id=252589,
Iranin ydinteollisuuden johtaja Fereidoun Abbasi sanoo, että Iran hallitsee nyt koko uraanin rikastausprosessin malmista uraanisauvoihin, joita käytetään ydinvoimaloiden polttoaineena. Täten maa on yhä selvemmin omavarainen. Hän myös selitti, että Iran on valmistautunut jakamaan ydintietouttaan ystävällisten Afrikan maitten kanssa.
Maailmantalouden romahtaminen ja maailmanlaajuinen sekasorto, mikä aiheutuu palvelujen keskeytyessä ja välttämättömyystarvikkeiden loppuessa tai niiden hinnan noustessa yli tavallisen kansan ostokyvyn, sopii hyvin sekä maailmantaloutta säätelevien kansainvälisten järjestöjen kuten myös Iranin uskonnollisiin ennusteisiin, joiden mukaan muslimien ennustama pelastaja, ”mahdi”, nousee sen keskeltä saattaakseen sekasortoisen maailman asiat kuntoon ja asettaakseen islamin hallitseman kalifaatin entisten yhteiskuntien raunioille. Iranin presidentti Ahmadinejad sanoo valmistelevansa tietä mahdille. Toisaalta Egyptin Muslimiveljeskunnan johtava teologi sanoo Afrikan pohjoisosan maitten olevan valmiit muodostamaan yhteisen kalifaatin. Kysymys on vain siitä, kuka nousee sen johtoon. http://www.haaretz.com/news/middle-east/iran-offers-nuclear-technology-to-friendly-african-nations-1.406026
- Lontoossa toimiva ”thinktank” (ajatushautomo, älykeskus) Chathamhouse varoittaa, että hallitukset ovat hyvin huonosti varautuneet suurin katastrofeihin, kuten tulivuoren purkaukseen ja sen aiheuttamaan tuhkapilveen, mikä estäisi lentoliikenteen epämääräiseksi ajaksi saaden lento- ja turismiyhtiöt monien muitten ohella vararikon partaalle; SARS Aasian maissa tai Japanin maanjäristys ja sen aiheuttamaan tsunamiin. Ennusteen mukaan 30 % maailman kehittyneistä maista joutuisi kärsimään pahoja taloudellisia vaurioita. Chatham house varoittaa, että taloudellinen romahdus voisi tulla 7 vrk:n sisällä sellaisesta katastrofista. http://theextinctionprotocol.wordpress.com/
- Extinction Protocol kertoo, että rajut kaatosateet ovat aiheuttaneet luonnon-katastrofeja monin paikoin. - Filippiinien Mindanao-saarelle kaatosateet aiheuttivat maanvyörymän, joka hautasi alleen vuoren kupeella sijainneen kullankaivajien kylän. Surmansa saaneita oli hallituksen arvion mukaan 150, mutta on pienentänyt lukua, koska alueella ei pidetty asukasrekisteriä. – Brasilian Rio De Janeiron maakunnassa kaatosateet mursivat Muriaejoen patona toimineen maantiesiltapenkereen aiheuttaen tulvineen joen levittäytymisen laajalle alueelle paikoin 3.5 metrin syvyydeltä. Hallitus oli evakuoinut 4000 ihmistä ennen siltapenkereen murtumista. Kaatosateet Rio de Janeiron ja Minas Gerais maakunnissa ovat vaatineet ainakin 8 ihmisen hengen ja kaikkiaan 15 000 ihmisen evakuoinnin. – Hollannissa kaatosateet ovat uhanneet murtaa maavalleja maan luoteisosassa. Tolbertin kylässä lähellä Gronningeniä viranomaiset evakuoivat varotoimena 10 ihmistä, mutta uskovat maavallin kestävän. http://theextinctionprotocol.wordpress.com/
- Aiemmat uutiset kertoivat, että Egyptin uudet hallitsijat, Muslimiveljeskunta ja Salafi, ovat ilmoittaneet pitävänsä Israelin kanssa solmitun rauhansopimuksen voimassa. Muslimiveljeskunnan edustaja kieltää luvanneensa tällaista ja sanoo, että sen kohtalo ratkaistaan tulevassa kansanäänestyksessä. http://www.israelnationalnews.com/News/News.aspx/151498#.TwlYklb3vO0
- IDF:n maavoiminen hyökkäysjoukoissa palvelevien Juudeassa ja Samariassa asuvien asevelvollisten määrä on 60 % suurempi kuin maan laajuisesti. Poliisi on joutunut lisäksi toteamaan, että Juudean ja Samarian alueilla sattunut väkivalta, josta on syytetty alueilla asuvia nuoria, on usein alueen ulkopuolella olevista kaupungeista tulleiden aiheuttama. Toiseksi poliisi tunnusti, että hallinnolliset rajoitukset alueitten asukkaille ovat monissa tapauksissa olleet perusteettomia, ilman näyttöä rikoksesta. http://www.israelnationalnews.com/News/News.aspx/151500#.TwlZR1b3vO0
- Muslimiveljeskunta haali todellisen rökälevoiton Egyptin parlamenttivaalien viimeisten osavaalien selvittyä. Se sai 41 % alahuoneen jäsenistä; Salafi-puolue sai 20 %. Egyptin ”kansanedustuslaitoksessa” on 498 valittua jäsentä. Lisäksi hallitseva sotilasneuvosto nimittää 10 edustajaansa, kertoo Al Ahram. Uusi parlamentti pitää ensimmäisen täysistuntonsa 23. tammikuuta, 2 päivää ennen ”vallankumouspäivää”. http://www.israelnationalnews.com/News/News.aspx/151504#.TwlbJlb3vO0
- Neljä juutalaista haavoittui sapattina palestiinalaisten tunkeutuessa läheisistä kylistä Givat Ronen juutalaisyhteisön läheisyyteen Har Brachan kylässä. Palestiinalaiset olivat kokoontuneet kukkulalle yhteisön yläpuolella ja tekivät hyökkäyksensä sieltä. Yksi haavoittuneista jouduttiin viemään sairaalahoitoon. – Karmei Tzur yhteisöä vastaan Efratin lähellä Gush Etzionissa hyökkäsi 20 palestiinalaista. Paikalle tulleet IDF:n sotilaat hajottivat hyökkäävät joukot turvautuen mielenosoituksissa käytettäviin menetelmiin. – Tiellä no 60 autoilijoita kivitettiin sapatin jälkeisenä iltana. http://www.israelnationalnews.com/News/News.aspx/151490#.Twlczlb3vO0
- Puolustusministeri Ehud Barakin paikasta Likudin vaalilistalla taitetaan jo peistä. Barakin Azmaut-puolueella on nyt neljä kansaedustajaa, eikä sen uskota ylittävän vaalikynnystä. Knessetin varapuhemies Danny Danon varoittaa, että Barakin hyväksyminen Likudin turvallisille paikoille on enemmän rasitteeksi kuin hyödyksi. http://www.israelnationalnews.com/News/News.aspx/151494#.Twleq1b3vO0
- Fatahin edustajat syyttävät, että Hamasin pyssymiehet estivät heidän pääsynsä Gazaan neuvottelemaan sovittelusopimuksen täytäntöön panosta. http://www.israelnationalnews.com/News/News.aspx/151497#.TwlftVb3vO0
PERJANTAI 13.01.12 1. ISRAELIN diplomaattipiirit ...
TORSTAI 12.01.12 1. TEHERANIN keskustan pommi-is...
KESKIVIIKKO 11.01.12 1. SYYRIAN presidentti Bash...
TIISTAI 10.01.12 1. USA:n presidentti Barack Oba...
MAANANTAI 09.01.12 1. ARABILIITON eilisessä kokou...
SUNNUNTAI 08.01.12 1. IRANIN vastaiset pakotteet ...